এপ্রিলে দেশে ২.৩৭ লক্ষ কোটি টাকার রেকর্ড জিএসটি সংগ্রহ

ওয়েবডেস্ক: দেশে জিএসটি আদায়ে (GST Collection) রেকর্ড। ১২.৬ শতাংশ বাড়ল জিএসটি সংগ্রহ। ২.৩৭ লক্ষ কোটি টাকা জিএসটি আদায় হল সদ্য শেষ হওয়া এপ্রিলে। যা ভারতীয় অর্থনীতির (Indian Economy) আরও শক্তিশালী হওয়ার ইঙ্গিত। বৃহস্পতিবার কেন্দ্রীয় সরকারের তরফে এই পরিসংখ্যান (Statistics) দেওয়া হয়েছে। এর আগে গত বছর এপ্রিল মাসে ২.১০ লক্ষ কোটি টাকার রেকর্ড (Record) জিএসটি সংগ্রহ হয়েছিল। গত মার্চে জিএসটি আদায় হয়েছিল ১.৯৬ লক্ষ কোটি টাকা।

ডোমেস্টিক বা ঘরোয়া ট্রানজাকশন থেকে জিএসটি আদায় বেড়েছে প্রায় ১০.৭ শতাংশ। যা প্রায় ১.৯ লক্ষ কোটি টাকা। আমদানি করা পণ্য থেকে জিএসটি আদায় বেড়েছে ২০.৮ শতাংশ।

আরও পড়ুন: ভারতকে বিপুল সামরিক সরঞ্জামের অনুমোদন আমেরিকার

একটি বহুজাতিক সংস্থার ইনডিরেক্ট ট্যাক্স হেড ও পার্টনার অভিষেক জৈন বলেন, সর্বকালের সেরা জিএসটি সংগ্রহ গতিশীল অর্থনীতির শক্তিশালী দিক নির্দেশ করে। একটি সংশ্লিষ্ট সংস্থার পক্ষে সৌরভ আগরওয়াল বলেন, আন্তর্জাতিক অর্থনীতিতে অনিশ্চয়তার মধ্যে রেকর্ড জিএসটি সংগ্রহ ভারতের অর্থনীতির অন্তর্নিহিত শক্তিকে তুলে ধরে। উল্লেখ্য, ভারত তৃতীয় বৃহত্তম অর্থনীতির পথে এগোচ্ছে বলে দাবি করে কেন্দ্রীয় সরকার । এই ঘটনা সেই লক্ষ্যে উদ্যম বাড়াবে।